Ettepanek: NÕUKOGU OTSUS seisukoha kohta, mille Euroopa Liit võtab Ühinenud Rahvaste Organisatsiooni Euroopa Majanduskomisjonis seoses postiga külgkokkupõrget käsitleva uue eeskirja kavandiga ja postiga külgkokkupõrget käsitleva uue eeskirja muudatusettepanekuga /* COM/2014/0680 final - 2014/0314 (NLE) */





SELETUSKIRI 1. ETTEPANEKU TAUST · Ettepaneku põhjused ja eesmärgid ÜRO Euroopa Majanduskomisjon töötab rahvusvahelisel tasandil välja ühtlustatud nõudeid, mille eesmärk on kõrvaldada tehnilised tõkked mootorsõidukite ja nende jaoks ette nähtud süsteemide kaubanduselt 1958. aasta muudetud kokkuleppe osaliste vahel[1] ning tagada selliste sõidukite ja nende jaoks ette nähtud süsteemide kõrge ohutus- ja keskkonnakaitsetase. ÜRO Euroopa Majanduskomisjonil valmis hiljuti eeskirja kavand, mis käsitleb mootorsõidukite ja nende osade tüübikinnituse ühtseid sätteid seoses postiga külgkokkupõrkega,[2] ja selle uue eeskirja kavandi muudatusettepanek[3]. Eeskirja kavandi ning selle muudatusettepaneku eesmärk on tagada sõidukis viibijate kõrge ohutuse tase külgkokkupõrke korral jäiga objektiga, näiteks puu või laternapostiga. Muudatuse kohene lisamine uuele eeskirja kavandile annab lepinguosalistele võimaluse valida, kas kohaldada esmalt uue eeskirja algset seeriat või kohaldada kohe muudetud seeriat. Algne seeria hõlmab erandit vähem rangete katsetega väga kitsastele autodele. Muudetud seerias tühistatakse erand neile lepinguosalistele, kellel puudub vajadus seda juba alguses kohaldada. Postiga külgkokkupõrget käsitleva üldise tehnilise normi nr 14 sätted, mis võeti vastu nõukogu otsusega 14675/13[4], on ÜRO Euroopa Majanduskomisjoni uue eeskirja kavandisse ja selle muudatusse üle võetud. Käesoleva ettepaneku eesmärk on kindlaks määrata liidu seisukoht 11.–14. novembril 2014 toimuval WP 29 istungil hääletamiseks esitatud ÜRO Euroopa Majanduskomisjoni postiga külgkokkupõrget käsitleva eeskirja kavandi ning selle muudatusettepaneku kohta. · Üldine taust Euroopa Parlamendi ja nõukogu 13. juuli 2009. aasta määruses (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid[5], on sätestatud mootorsõidukite tüübikinnituse põhinõuded seoses kaitsega külgkokkupõrke korral ning osutatud otse UNECE eeskirjale nr 95 – Sõidukite tüübikinnituse ühtsed sätted seoses nendes viibijate kaitsega külgkokkupõrke korral[6]. Siiski tunnistatakse, et postiga külgkokkupõrge ei ole ELi õigusaktidega hõlmatud. Siiski nähakse praegu ette, et liit hääletab postiga külgkokkupõrget käsitleva UNECE kavandatava eeskirja ja selle muudatuse poolt, et rahvusvahelisel tasandil kehtiksid rahvusvahelist kaubandust hõlbustavad ühised ühtlustatud nõuded. See võimaldab Euroopa sõidukitootjatel ja tarnijatel järgida ühtainsat nõuete kogumit, mida tunnustatakse kogu maailmas, st 1958. aasta muudetud kokkulepe osaliste territooriumidel, kus rakendatakse postiga külgkokkupõrget käsitlevaid sätteid. · Ettepaneku valdkonnas kehtivad õigusnormid Ettepaneku valdkonnas praegu kehtivad õigusnormid puuduvad. · Kooskõla Euroopa Liidu muude põhimõtete ja eesmärkidega ELi tasandil rakendamise korral oleks ettepanek kooskõlas direktiivi 2007/46/EÜ (mis käsitleb mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnitust) eesmärkidega. Sellest lähtuvalt on ettepanek kooskõlas ELi eesmärgiga tagada mootorsõidukite liiklusohutuse kõrge tase. 2. HUVITATUD ISIKUTEGA KONSULTEERIMISE JA MÕJUHINNANGU TULEMUSED · Konsulteerimine huvitatud isikutega Komisjon konsulteeris ettepaneku koostamisel huvirühmadega. Selles küsimuses korraldati ka üldine konsulteerimine ÜRO Euroopa Majanduskomisjoni passiivse ohutuse töörühma (GRSP) postiga külgkokkupõrget käsitleva mitteametliku töörühma kaudu ning selle teema kohta jagati teavet ja hiljem toimusid postiga külgkokkupõrget käsitleva üldise tehnilise normi ja sellel põhineva ÜRO Euroopa Majanduskomisjoni uue eeskirja kavandi ja selle muudatusettepaneku koostamise eri etappides mootorsõidukite tehnilises komitees arutelud. · Mõju hindamine Kuna ettepanekus käsitletavas valdkonnas puuduvad praegu olulised kehtivad õigusnormid, viiakse mõju hindamine läbi juhul, kui kavandatud meetmeid tuleb rakendada ELi tasandil kohustuslikus korras. 3. ETTEPANEKU ÕIGUSLIK KÜLG · Kavandatud meetmete kokkuvõte Ettepanekus määratakse kindlaks liidu seisukoht ÜRO Euroopa Majanduskomisjoni uue eeskirja kavandi (mis käsitleb mootorsõidukite tüübikinnitust seoses postiga külgkokkupõrkega) ja selle uue eeskirja kavandi muudatusettepaneku hääletamisel. · Õiguslik alus Käesoleva ettepaneku õiguslik alus on Euroopa Liidu toimimise lepingu artikkel 114 koostoimes artikli 218 lõikega 9. · Subsidiaarsuse põhimõte Mootorsõidukite ohutust käsitlevad üldnõuded on juba liidu tasandil ühtlustatud. Vastavalt Euroopa Parlamendi ja nõukogu otsusele võib lisaks praegustele eeskirjadele tulevikus kehtestada uusi sätteid. Rahvusvaheliste õigusaktide (nagu ÜRO Euroopa Majanduskomisjoni eeskirjade kavandite) poolt hääletamine ja nende võimalik ülevõtmine mootorsõidukite jaoks ette nähtud süsteemide ELi tüübikinnitusmenetlusse on liidu ainupädevuses. See hoiab ära siseturu killustumise ning lisaks tagab võrdväärsed ohutusnormid kogu ELis. Samuti kaasneb sellega mastaabisääst: tooteid saab valmistada kogu liidu ja isegi rahvusvahelise turu jaoks, ilma et neid oleks vaja kohandada igalt liikmesriigilt eraldi tüübikinnituse taotlemiseks. Seepärast on ettepanek kooskõlas subsidiaarsuse põhimõttega. · Proportsionaalsuse põhimõte Ettepanek on kooskõlas proportsionaalsuse põhimõttega, kuna see ei lähe järgmiste eesmärkide saavutamiseks vajalikust kaugemale: tagada nii siseturu nõuetekohane toimimine kui ka avaliku ohutuse ja kaitse kõrge tase. · Õigusakti valik Nõukogu otsuse kasutamist on nõutud Euroopa Liidu toimimise lepingu artikli 218 lõikes 9, et kehtestada rahvusvahelises lepingus sätestatud organis liidu nimel võetavad seisukohad. 4. MÕJU EELARVELE Ettepanek ei mõjuta ELi eelarvet. 2014/0314 (NLE) Ettepanek: NÕUKOGU OTSUS seisukoha kohta, mille Euroopa Liit võtab Ühinenud Rahvaste Organisatsiooni Euroopa Majanduskomisjonis seoses postiga külgkokkupõrget käsitleva uue eeskirja kavandiga ja postiga külgkokkupõrget käsitleva uue eeskirja muudatusettepanekuga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9, võttes arvesse Euroopa Komisjoni ettepanekut, ning arvestades järgmist: (1) Nõukogu otsusega 97/836/EÜ[7] on liit ühinenud ÜRO Euroopa Majanduskomisjoni kokkuleppega, milles käsitletakse ratassõidukitele ning sellele paigaldatavale ja/või sellel kasutatavale seadmetele ja osadele ühtsete tehnonõuete kehtestamist ning nende nõuete alusel väljastatud tüübikinnituste vastastikust tunnustamist (1958. aasta muudetud kokkulepe). (2) Standardnõuetega, mis on kehtestatud ÜRO Euroopa Majanduskomisjoni uue eeskirja kavandis, mis käsitleb mootorsõidukite tüübikinnituse ühtseid sätteid seoses postiga külgkokkupõrkega[8], ning ÜRO Euroopa Majanduskomisjoni mootorsõidukite tüübikinnituse ühtseid sätteid seoses postiga külgkokkupõrkega käsitleva uue eeskirja kavandi muudatusettepanekus[9] soovitakse kõrvaldada tehnilised tõkked mootorsõidukite ja nende osade kaubanduselt 1958. aasta muudetud kokkuleppe osaliste vahel ning tagada selliste sõidukite ja osade kõrge ohutus- ja kaitsetase. (3) On asjakohane kindlaks määrata liidu nimel 1958. aasta muudetud kokkuleppe halduskomitees võetav seisukoht kõnealuse ÜRO Euroopa Majanduskomisjoni eeskirja kavandi vastuvõtmise suhtes, ON VASTU VÕTNUD KÄESOLEVA OTSUSE: Ainus artikkel Euroopa Liit võtab 1958. aasta muudetud kokkuleppe halduskomitees seisukoha hääletada ÜRO Euroopa Majanduskomisjoni uue eeskirja kavandi (mis käsitleb mootorsõidukite tüübikinnituse ühtseid sätteid seoses postiga külgkokkupõrkega ja mis on esitatud dokumendis ECE TRANS/ WP.29/2014/79) ja ÜRO Euroopa Majanduskomisjoni mootorsõidukite tüübikinnituse ühtseid sätteid seoses postiga külgkokkupõrkega käsitleva uue eeskirja kavandi muudatusettepaneku (mis on esitatud dokumendis ECE TRANS/ WP.29/2014/80) poolt. Brüssel, Nõukogu nimel eesistuja [1] Nõukogu otsus, 27. november 1997, Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist ("1958. aasta muudetud kokkulepe") (EÜT L 346, 17.12.1997, lk 78). [2] UN/ECE dokument ECE TRANS/WP.29/2014/79. [3] UN/ECE dokument ECE TRANS/WP.29/2014/80. [4] Nõukogu otsus 14675/13, 11. oktoober 2013, mis käsitleb Euroopa Liidu nimel Ühinenud Rahvaste Organisatsiooni Euroopa Majanduskomisjoni asjaomastes komiteedes võetavat seisukohta seoses eeskirjade nr 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 51, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 ja 129 kohandamisega tehnika arenguga, seoses sõidukite ehitust käsitleva konsolideeritud resolutsiooni (R.E.3) muutmise ettepanekuga, seoses postiga külgkokkupõrget käsitleva üldise tehnilise normi teemalise ettepanekuga ning seoses rehve käsitleva üldise tehnilise normi teemalise ettepanekuga. [5] ELT L 200, 31.7.2009, lk 1. [6] ELT L 313, 30.11.2007, lk 1. [7] Nõukogu otsus, 27. november 1997, Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist ("1958. aasta muudetud kokkulepe") (EÜT L 346, 17.12.1997, lk 78). [8] UN/ECE dokument ECE TRANS/WP.29/2014/79. [9] UN/ECE dokument ECE TRANS/WP.29/2014/80.